Na osnovu člana 38 stav 1 tačka 2 Zakona o lokalnoj samoupravi ("Službeni list Crne Gore", br. 002/18, 34/19), člana 35 stav 1 tačka 2 Statuta Opštine Tivat ("Službeni list Crne Gore - opštinski propisi", br. 024/18), Skupština Opštine Tivat na sjednici održanoj dana 20.02.2020.godine, donijela je

ODLUKU

o izmjeni i dopuni Odluke o kriterijumima, načinu i postupku raspodjele sredstava za izdavačku djelatnost

**Član 1**

Član 10 Odluke mijenja se i glasi:

Ovom Odlukom mogu se sufinansirati i dopunjena izdanja ranije izdate publikacije, kao i reprint izdanja shodno uslovima Konkursa.

**Član 2**

Član 12 Odluke mijenja se i glasi:

Prijava na Konkurs sadrži:

* naziv i opis projekta;
* kontakt podatke;
* recenziju;
* budžet projekta (navesti ukupan iznos sredstva potreban za realizacijii, sumu koja se potražuje od Opštine kao i detaljan budžet projekta po stavkama);
* ovlašćeno(odgovorno) lice za realizaciju projekta;
* podatke o podnosiocu prijave;
* podatke o prethodno realizovanim projektima;
* tehničke podatke o projektu (format, tiraž, povez, broj strana);
* žiro račun i naziv banke;
* način informisanja javnosti.

**Član 3**

Član 13 Odluke mijenja se i glasi;

Kriterijumi za vrednovanje projekata po ovom konkursu su:

* umjetnički kvalitet i značaj za razvoj crnogorske i lokalne kulture;
* međunarodna afirmacija crnogorske kulture;
* usklađenost predloženog iznosa sredstava sa planiranim aktivnostima projekta.

Član 4

Član 14 Odluke mijenja se i glasi;

Učesnik konkursa uz ispunjenu prijavu obavezan je dostaviti:

* dokaz (rješenje) o registraciji, osnivački akt za pravno lice;
* biografiju autora publikacije;
* publikacija na koju se prijava odnosi u štampanoj ili elektronskoj formi;
* potpisanu (najmanje jednu) recenziju publikacije;
* Izjavu učesnika konkursa da nijesu dobijena sredstva od drugog donatora za isti projekat koji se sufinansira.

Član 5

Ostale odredbe Odluke ostaju nepromijenjene.

**Član 6**

Odluka stupa na snagu osmog dana od dana objavljivanja u "Službenom listu Crne Gore-opštinski propisi".

Broj:03-040/20-43

Tivat, 20.02.2020.godine

SKUPŠTINA OPŠTINE TIVAT

Predsjednik

Ivan Novosel,s.r.